##

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS TARYBOS PETICIJŲ KOMISIJOS 2020 METŲ VEIKLOS ATASKAITOS**

2021 m. kovo 26 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, , Rokiškio rajono savivaldybės Peticijų komisijos nuostatų, patvirtintų Rokiškio rajono savivaldybės tarybos 2019-06-28 sprendimu Nr. TS-147 „Dėl Rokiškio rajono savivaldybės Peticijų komisijos sudarymo ir komisijos nuostatų patvirtinimo“, 52 punktu, Rokiškio rajono savivaldybės taryba

n u s p r e n d ž i a:

Pritarti Rokiškio rajono savivaldybės tarybos Peticijų komisijos 2020 metų veiklos ataskaitai (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Aušra Gudgalienė

PRITARTA

 Rokiškio rajono savivaldybės tarybos

2021 m. kovo 26 d. sprendimu Nr. TS-

**ROKIŠKIO RAJONO SAVIVALDYBĖS PETICIJŲ KOMISIJOS 2020 M. VEIKLOS ATASKAITA**

Peticijų komisija savo veikloje vadovaujasi Lietuvos Respublikos Konstitucija, Lietuvos Respublikos peticijų įstatymu, kitais teisės aktais.

Peticijų komisija teisės aktų nustatyta tvarka sprendžia kreipimosi į Savivaldybę pripažinimo peticija bei Savivaldybei pateiktų peticijų priėmimo nagrinėti klausimus, nagrinėja ir pateikia išvadas dėl peticijose pateiktų siūlymų ir reikalavimų tenkinimo.

Peticijų komisija savo veiklą organizuoja taip, kad būtų užtikrinti kreipimųsi ir peticijų nagrinėjimo terminai.

2020 metais įvyko 4 Peticijų komisijos posėdžiai.

2020 metais Peticijų komisija gavo 2 kreipimusis, iš kurių vienas „Dėl Lietuvos pirmosios teisėjos moters Elenos Jackevičaitės gimtinės, buvusio Mažeikiškio palivarko, Panemunėlio geležinkelio stoties gyvenvietėje esančių senų medžių išsaugojimo dabarties visuomenei ir ateities kartoms“ buvo pripažintas peticija ir kuris buvo nagrinėtas Peticijų įstatymo nustatytais pagrindais.

Kreipimasis „Už žemės ūkio funkcijų vykdymą Panemunėlio seniūnijoje“ nebuvo pripažintas peticija ir nenagrinėtas Peticijų įstatymo nustatytais pagrindais.

Peticijos išvada „Dėl Lietuvos pirmosios teisėjos moters Elenos Jackevičaitės gimtinės, buvusio Mažeikiškio palivarko, Panemunėlio geležinkelio stoties gyvenvietėje esančių senų medžių išsaugojimo dabarties visuomenei ir ateities kartoms“ pristatyta savivaldybės tarybai, kuri pritarė peticijos komisijos suformuluotai išvadai netenkinti peticijoje išvardintų reikalavimų.

Peticijų komisijos pirmininkė Aušra Gudgalienė

Rokiškio rajono savivaldybės tarybai

**AIŠKINAMASIS RAŠTAS PRIE TEIKIAMO SPRENDIMO ,,DĖL ROKIŠKIO RAJONO SAVIVALDYBĖS TARYBOS PETICIJŲ KOMISIJOS 2020 METŲ VEIKLOS ATASKAITOS“**

 **Parengto sprendimo projekto tikslai ir uždaviniai.**

 Paruošta Rokiškio rajono savivaldybės tarybos Peticijų komisijos 2020 metų veiklos ataskaita suteikia galimybę savivaldybės tarybos nariams ir visuomenei susipažinti su Peticijų komisijos 2020 metų veikla.

 **Šiuo metu esantis teisinis reglamentavimas.**

 Rokiškio rajono savivaldybės Peticijų komisijos nuostatų 52 punktas reglamentuoja, kad peticijų komisijos pirmininkas vieną kartą per metus ne vėliau kaip iki kovo 31 d. atsiskaito už darbą savivaldybės tarybai.

 **Sprendimo projekto esmė.**

 Teikiama Rokiškio rajono savivaldybės tarybos peticijų komisijos ataskaita už 2020 metų veiklos rezultatus.

 **Galimos pasekmės, priėmus siūlomą tarybos sprendimo projektą:**

 **teigiamos** – sudaryta galimybė viešinti informaciją apie savivaldybės tarybos Peticijų komisijos veiklą bei šioje komisijoje nagrinėjamus klausimus;

 **neigiamos**– nėra.

 **Kokia sprendimo nauda Rokiškio rajono gyventojams.**

 Rajono gyventojai tarybos sprendimu supažindinami su Rokiškio rajono savivaldybės tarybos Peticijų komisijos veiklos ataskaita už 2020 metus.

 **Finansavimo šaltiniai ir lėšų poreikis.**

 Sprendimui įgyvendinti lėšų nereikės.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Peticijų komisijos pirmininkė Aušra Gudgalienė